b"\n_START_ARTICLE_\nLleng\xc3\xbces oscoumbres\n_START_SECTION_\nAspectes hist\xc3\xb2rics, socials i culturals\n_START_PARAGRAPH_\nL'osc va ser un dels nombrosos idiomes parlats en el cor de la pen\xc3\xadnsula It\xc3\xa0lica, com l'umbre i a altres idiomes pertanyents a les lleng\xc3\xbces sabines, com el volsc, marsi, eque, sab\xc3\xad i el pic\xc3\xa8 meridional._NEWLINE_No obstant aix\xc3\xb2 tamb\xc3\xa9 va haver-hi col\xc3\xb2nies que parlaven l'osc, escampades per llocs de la It\xc3\xa0lia meridional i de Sic\xc3\xadlia. Principalment l'osc era la llengua de les tribus samnites, les quals\xc2\xa0foren uns poderosos enemics dels romans, als quals va caler anys per a sotmetre'ls (les guerres samnites que van tenir lloc del 370\xc2\xa0a.\xc2\xa0C. al 290\xc2\xa0a.\xc2\xa0C.). _NEWLINE_Aquestes lleng\xc3\xbces es coneixen per alguns centenars d'inscripcions que se situen entre el 400\xc2\xa0a.\xc2\xa0C. i el segle I. A Pompeia s'hi troben nombroses inscripcions osques, com les dedicat\xc3\xb2ries en edificis p\xc3\xbablics i els senyals indicadors. _NEWLINE_L'umbre va comen\xc3\xa7ar un proc\xc3\xa9s de declivi quan els umbres van ser sotmesos pels romans, el proc\xc3\xa9s de romanitzaci\xc3\xb3 va conduir a la seva desaparici\xc3\xb3. De totes les lleng\xc3\xbces oscoumbres l'osc \xc3\xa9s la que millor es coneix, gr\xc3\xa0cies sobretot a les Taules Eugubines.\n_START_SECTION_\nDistribuci\xc3\xb3\n_START_PARAGRAPH_\nEs parlaven en el Samni i a la Camp\xc3\xa0nia, a part de Lucania i de Brucia, aix\xc3\xad com pels mamertins a la col\xc3\xb2nia siciliana de Mesana (Messina).\n_START_SECTION_\nDescripci\xc3\xb3 ling\xc3\xbc\xc3\xadstica\n_START_PARAGRAPH_\nLes lleng\xc3\xbces oscoumbres s\xc3\xb3n lleng\xc3\xbces flexives fusionants amb uns 5 casos morfol\xc3\xb2gics diferents en el singular, similars als del llat\xc3\xad."